cyanic-selkie/wikianc huggingface dataset:
Σαλομέγια Νέρις
Βιογραφία
Το 1941 η γερμανική εισβολή την ανάγκασε να εγκαταλείψει τη Λιθουανία και να ζήσει μέχρι το 1944 υπό αντίξοες συνθήκες σε διάφορες ρωσικές πόλεις (Μόσχα, Ουφά και Πένζα) από όπου συμμετείχε στον αντιφασιστικό αγώνα με τη σύνθεση ποιημάτων μέσα από τα οποία εξυμνούσε τον αγώνα του στρατού και της ηγεσίας της ΕΣΣΔ. Μετά τη γερμανική υποχώρηση του 1944 επέστρεψε στην πατρίδα της αλλά διαγνώστηκε με καρκίνο. Ακολούθως μετέβη για νοσηλεία στη Μόσχα, όπου απεβίωσε το 1945. Το 1947 τιμήθηκε μετά θάνατο με το Βραβείο Στάλιν, ενώ τα επόμενα χρόνια κυκλοφόρησαν έργα της που δεν πρόλαβε να δημοσιεύσει όσο ζούσε καθώς και τόμοι με τα άπαντά της. Θεωρείται μια από τις πιο σημαντικές μορφές της λιθουανικής ποίησης.
Όσον αφορά την προσωπική της ζωή, συζούσε από το 1937 με τον γλύπτη Μπερνάρντας Μπούτσας, τον οποίο γνώρισε στο Παρίσι. Μαζί απέκτησαν ένα παιδί.
Παραπομπές
Κατηγορία:Λιθουανοί ποιητές Κατηγορία:Σοβιετικοί συγγραφείς
Ελευθέριος (έξαρχος)
Ο Ελευθέριος ήταν βυζαντινός αξιωματούχος, πατρίκιος και Έξαρχος Ραβένας από το 615 έως το 619. Ήταν ευνούχος και αντικατέστησε τον Ιωάννη Α΄.
Πριν την θητεία του σχεδόν σε ολόκληρη την εξαρχία επικρατούσε αναταραχή. Στη Ραβένα, υπήρχε προφανής δυσαρέσκεια προς τους Βυζαντινούς, στη Νάπολη ο Ιωάννης της Κόνζα είχε επαναστατήσει και δεν αναγνώριζε τον έλεγχο του Έξαρχου. Ο Ελευθέριος μόλις έφτασε στη Ραβέννα έδωσε εντολή να θανατωθούν όλοι όσοι είχαν εμπλακεί στο θάνατο του προηγούμενου έξαρχου, Ιωάννη. Στη συνέχεια, αφού έκανε μια εθιμοτυπική επίσκεψη στον Πάπα Αδεοδάτο, βάδισε προς την Νάπολη, κατέλαβε η πόλη, σκοτώνοντας τον επαναστάτη Ιωάννη και τους υποστηρικτές του. Ωστόσο, αμέσως μετά οι Λομβαρδοί απείλησαν με πόλεμο και ο Ελευθέριος ζήτησε ειρήνη, υποσχόμενος ένα ετήσιο χρηματικό ποσό.
Βρίσκοντας την κατάσταση στην Ιταλία να μην είναι ικανοποιητική και εκμεταλλευόμενοι την ενασχόληση του βυζαντινού αυτοκράτορα Ηράκλειου με τους Σασσανίδες, ο Ελευθέριος το 619, ανακήρυξε τον εαυτό του αυτοκράτορα το 619, με την πρόθεση της δημιουργίας κράτους στα εδάφη του εξαρχάτου. Το επόμενο έτος, ενώ ήταν καθ' οδόν προς τη Ρώμη για να πείσει τον Πάπα Βονιφάτιο να τον στέψει, δολοφονήθηκε από στρατιώτες του στο φρούριο της Λουκεόλι, και το κεφάλι του στάλθηκε στον Ηράκλειο.
Παραπομπές
Κατηγορία:Βυζαντινοί Πατρίκιοι Κατηγορία:Έξαρχοι Ραβένας Κατηγορία:Βυζαντινοί σφετεριστές Κατηγορία:Βυζαντινοί του 7ου αιώνα
Καλονήσι Ζακύνθου
Το Καλονήσι ή Πελούζο είναι νησίδα του Ιονίου στον κόλπο του Λαγανά στη Ζάκυνθο, η οποία βρίσκεται νότια από την παραλία Δάφνη σε απόσταση 2 ναυτικών μιλίων και συμπεριλαμβάνεται στο Εθνικό Θαλάσσιο Πάρκο Ζακύνθου. Το έδαφός της είναι ελαφρώς λοφώδες με μια μόνο παραλία με εξαιρετικά λευκή και λεπτή άμμο. Στη βόρεια πλευρά της σώζονται ερείπια παράκτιου μοναστηριακού πύργου ο οποίος χρονολογείται στην περίοδο της Ενετοκρατίας. Σύμφωνα με το σχέδιο Καλλικράτης, μαζί με τον Βασιλικό, τον Άνω Βασιλικό, τον Άγιο Ιωάννη, το Ξηροκάστελλο, αποτελούν την κοινότητα Βασιλικού που υπάγεται στη δημοτική ενότητα Ζακυνθίων του Δήμου Ζακύνθου και σύμφωνα με την απογραφή του 2011 δεν κατοικείται.
Παραπομπές
Κατηγορία:Νομός Ζακύνθου Κατηγορία:Επτάνησα Κατηγορία:Ελληνικές βραχονησίδες
Φιλ Κόλινς
Ο Κόλινς είναι ένας από τους πιο επιτυχημένους τραγουδοποιούς όλων των εποχών, τραγουδώντας σε δεκάδες επιτυχημένα άλμπουμ και κομμάτια από το 1976 μέχρι το 2010, τόσο ως σόλο καλλιτέχνης όσο και με τους Genesis. Τα σόλο τραγούδια του, συνήθως με θέμα τη χαμένη αγάπη και με την αντήχηση του ήχου των τυμπάνων, κυμαίνονται από το ατμοσφαιρικό In the Air Tonight, το ντας-ροκ Sussudio και τη δυναμική μπαλάντα με πιάνο Against All Odds ως το πολιτικού περιεχομένου Another Day in Paradise. Το AllMusic περιέγραψε το Κόλινς ως «ένας από τους πιο επιτυχημένους ποπ τραγουδιστές από το '80 και μετά».
Ο Κόλινς έγινε μέλος των Genesis το 1970 ως ο ντράμερ του συγκροτήματος και έγινε και κύριος τραγουδιστής του το 1975 μετά την αποχώρηση του Πίτερ Γκάμπριελ. Η σόλο καριέρα του ξεκίνησε το 1981 και επηρεάστηκε από την προσωπική του ζωή και τη σόουλ μουσική και γνώρισε μεγάλη εμπορική επιτυχία. Οι παγκόσμιες πωλήσεις του ως σόλο καλλιτέχνης είναι 150 εκατομμύρια δίσκοι. Ο Φιλ Κόλινς είναι ένας από τους τρεις καλλιτέχνες (μαζί με τον Πολ ΜακΚάρτνεϊ και τον Μάικλ Τζάκσον) που έχει πουλήσει 100 εκατομμύρια δίσκους τόσο σε σόλο καριέρα, όσο και ως κύρια μέλη συγκροτήματος. Ως σόλο καλλιτέχνης έχει 3 νούμερα ένα τραγούδια στο Ηνωμένο Βασίλειο και 7 στο US Billboard Hot 100. Ο Κόλινς κέρδισε πολυάριθμα βραβεία κατά τη διάρκεια της καριέρας, συμπεριλαμβανόμενων εφτά βραβεία Γκράμι, έξι βραβεία BRIT, τρία αμερικανικά μουσικά βραβεία, ένα βραβείο Όσκαρ το 2000 για το τραγούδι You'll Be in My Heart της ταινίας Ταρζάν της Disney και δύο Χρυσές Σφαίρες. Επίσης, του έχει απονεμηθεί ένα αστέρι στη Λεωφόρο της Δόξας στο Χόλιγουντ και έχει μπει στο Rock and Roll Hall of Fame ως μέλος των Genesis το 2010.
Δισκογραφία
Η δισκογραφία του Φιλ Κόλινς ως σόλο καλλιτέχνης:
Εξωτερικοί σύνδεσμοι
Κατηγορία:Ντράμερς Κατηγορία:Βραβευμένοι με Brit Κατηγορία:Βραβευμένοι με Χρυσή Σφαίρα Κατηγορία:Βραβευμένοι με Γκράμι Κατηγορία:Βραβευμένοι με Όσκαρ Καλύτερου Πρωτότυπου Τραγουδιού Κατηγορία:Νικητές Ivor Novello Awards Κατηγορία:Άγγλοι άνδρες ηθοποιοί φωνής Κατηγορία:Άγγλοι άνδρες ηθοποιοί κινηματογράφου Κατηγορία:Άγγλοι άνδρες ηθοποιοί τηλεόρασης Κατηγορία:Άγγλοι τραγουδοποιοί Κατηγορία:Άγγλοι τραγουδιστές
Κόμμα Εθνικής Ενότητας (ΤΔΒΚ)
Εξωτερικοί σύνδεσμοι
Κατηγορία:Πολιτικά κόμματα της Τούρκικης Δημοκρατίας της Βόρειας Κύπρου
Ιωάννης Α. Καλλιμάχης
Ο Ιωάννης Καλλιμάχης (1775-1821) από τον Οίκο των Καλλιμάχηδων ήταν διερμηνέας της Υψηλής Πύλης (en) (1818-1821).
Βιογραφία
Η Οικογένειά του καταγόταν από το Φανάρι της Κωνσταντινούπολης και είχε εγκατασταθεί στις Παραδουνάβιες Ηγεμονίες. Ο ίδιος γεννήθηκε στην Κωνσταντινούπολη και ήταν γιος του Αλεξάνδρου Ι. Καλλιμάχη διερμηνέα της Πύλης και πρίγκιπα της Μολδαβίας και της Ελένης Γκίκα, κόρης του Σκαρλάτου Γκίκα βόδα. Ήταν εγγονός του Ιωάννη Καλλιμάχη και ανιψιός του Γρηγορίου Καλλιμάχη πριγκίπων της Μολδαβίας.
Το 1818 διαδέχθηκε τον Μιχαήλ Σούτσο ως διερμηνέας (dragoman) της Υψ. Πύλης, θέση που κράτησε ως το 1821. Τον διαδέχθηκε ο Κωνσταντίνος Μουρούζης.
Απεβίωσε στην Καισάρεια. Ο μεγαλύτερος αδελφός του Σκαρλάτος Καλλιμάχης ήταν πρίγκιπας της Μολδαβίας και ο γιος αυτού Αλέξανδρος Σ. ήταν ηγεμόνας της Σάμου.
Πηγές
Οίκος Καλλιμάχη
Ίσαακ Βέστεργκρεν
Ο Γιόχαν Ίσαακ Βέστεργκρεν (γενν. 12 Ιουλίου 1875 – 16 Οκτωβρίου 1950) ήταν Σουηδός δρομέας αγώνων ταχύτητας. Συμμετείχε στα αγωνίσματα των 60 και 100 μέτρων στους Θερινούς Ολυμπιακούς Αγώνες 1900, αλλά δεν κατάφερε να συμμετέχει στον τελικό σε κάποιο από αυτά τα δύο αγωνίσματα.
Τουρκμενικές προεδρικές εκλογές 2017
Προεδρικές εκλογές διεξήχθησαν στο Τουρκμενιστάν στις 12 Φεβρουαρίου 2017. Ήταν οι πέμπτες προεδρικές εκλογές στην ιστορία της χώρας και αποφασίστηκε ποιος θα ήταν ο πρόεδρος της χώρας για τα επόμενα 7 χρόνια. Ο από το 2006 πρόεδρος Κουρμπανγκουλί Μπερντιμουχαμέντοφ κέρδισε τις εκλογές με ποσοστό 97% των ψήφων, παρόμοιο με εκείνο που έλαβε στις εκλογές του 2012.
Το αποτέλεσμα ήταν ευρέως αναμενόμενο: παρότι στις εκλογές κατ' όνομα έλαβαν μέρος 9 υποψήφιοι, όλοι οι υποψήφιοι της αντιπολίτευσης διορίστηκαν από την κυβέρνηση και οι εκλογές θεωρήθηκαν διεθνώς μη ελεύθερες και όχι δίκαιες.
Πλαίσιο
Τον Σεπτέμβριο του 2016 το σύνταγμα άλλαξε απαλείφοντας τα όρια στην προεδρική θητεία και το ηλικιακό όριο των 70 ετών για τους υποψήφιους στις προεδρικές εκλογές, όπως και επεκτάθηκε η προεδρική θητεία από τα 5 στα 7 χρόνια.
Εκλογικό σύστημα
Ο Πρόεδρος του Τουρκμενιστάν εκλέγεται με τη χρήση του συστήματος των δύο γύρων.
Υποψήφιοι
Ο κάτοχος της προεδρίας, Κουρμπανγκουλί Μπερντιμουχαμέντοφ, κέρδισε 97,14% των ψήφων στις προηγούμενες εκλογές του 2012. Συνολικά εγκρίθηκαν οι υποψηφιότητες 9 προσώπων από την Κεντρική Εκλογική Επιτροπή.
Παραπομπές
2017 Τουρκμενισταν
Ruangrupa
Η ruangrupa λειτουργεί ως μία μη κερδοσκοπική οργάνωση που υποστηρίζει τη σύγχρονη τέχνη εντός των αστικών και πολιτιστικών πλαισίων της Ινδονησίας αλλά και πέρα αυτής, εμπλέκοντας συχνά καλλιτέχνες και άτομα που δραστηριοποιούνται σε αντικείμενα όπως οι κοινωνικές επιστήμες, η πολιτική και η τεχνολογία. Η συλλογικότητα προάγει, επίσης, την ανάπτυξη του βίντεο αρτ μέσω της έρευνας, της τεκμηρίωσης και της μπιενάλε βίντεο αρτ OK Video η οποία διοργανώθηκε για πρώτη φορά τον Ιούλιο του 2003.
Ως συλλογικότητα συνδιευθύνουν την documenta fifteen, η οποία πραγματοποιείται το 2022 στο Κάσσελ της Γερμανίας. Είναι η πρώτη ασιατική συλλογικότητα και, γενικότερα, η πρώτη καλλιτεχνική συλλογικότητα που διευθύνει αυτή τη μεγάλης κλίμακα διεθνή έκθεση. Παρόλο που η συλλογικότητα δεν έχει συγκεκριμένο αριθμό μελών, δέκα από τα κύρια μέλη της έχουν αναλάβει το ρόλο της διεύθυνσης του φεστιβάλ.
Προέλευση
Το όνομα της συλλογικότητας σε ελεύθερη μετάφραση από τα ινδονησιακά σημαίνει «ένας χώρος για την τέχνη» ή «μορφή χώρου». Η συλλογικότητα ιδρύθηκε το 2000 από καλλιτέχνες που αναζητούσαν τη δημιουργία ενός επιθυμητού χώρου στον οποίοι οι καλλιτέχνες θα μπορούσαν να εργαστούν με έμφαση περισσότερο στην κριτική ανάλυση και λιγότερο στην παραγωγή. Έχοντας ιδρυθεί δύο χρόνια μετά την πτώση του καθεστώτος Σουχάρτο, η συλλογικότητα προέκυψε σε μία περίοδο πρωτοφανούς ελευθερίας για την Ινδονησία. Η ruangrupa είναι μέρος του δικτύου του Ιδρύματος Φορντ και του Arts Collaboratory, από τα οποία λαμβάνει, επίσης, χρηματοδότηση.
Από την ίδρυσή της, η ruangrupa έχει αλλάξει δύο φορές την οργανωτική της δομή. Το 2015, η ruangrupa ανέπτυξε την πολιτιστική πλατφόρμα Gudang Sarinah Ekosistem (GSE) μαζί με έναν αριθμό καλλιτεχνικών συλλογικοτήτων στη Τζακάρτα. Το όνομά της προέρχεται από την ονομασία της νέας της έδρας που βρίσκεται στο Πανκοράν της Νότιας Τζακάρτα. Το 2018, μαζί με άλλες δύο συλλογικότητες της Τζακάρτα, των Serrum και Grafis Huru Hara, δημιούργησαν το GUDSKUL, έναν δημόσιο χώρο μάθησης.
documenta fifteen
Το 2019 ανακοινώθηκε ότι η ruangrupa θα αναλάμβανε συλλογικά την καλλιτεχνική διεύθυνση της documenta fifteen, όντας η πρώτη ασιατική συλλογικότητα και, γενικότερα, η πρώτη καλλιτεχνική συλλογικότητα που διευθύνει αυτή τη μεγάλης κλίμακα διεθνή έκθεση. Η βασική ιδέα που εξέφρασε η ruangrupa για το φεστιβάλ έχει ως κέντρο την έννοια του lumbung, μιας αποθήκης ρυζιού στην οποία αποθηκεύεται συλλογικά η ποσότητα ρυζιού που παράχθηκε για μελλοντική χρήση. Έτσι, η documenta fifteen θεωρείται ως μία συλλογική δεξαμενή πόρων η οποία θα λειτουργεί με τη λογική των κοινών για να θεραπευτούν τα τραύματα που προέκυψαν από την αποικιοκρατία, τον καπιταλισμό και την πατριαρχία, απηχώντας την αρχική πρόθεση της Documenta που ήταν η θεραπεία των τραυμάτων από τον πόλεμο. Η προσέγγισή τους στην επιμέλεια βασίζεται σε ένα διεθνές δίκτυο καλλιτεχνικών οργανισμών τοπικής κλίμακας, βασιζόμενων στην κοινότητα.
Παραπομπές
Κατηγορία:Ινδονήσιοι καλλιτέχνες Κατηγορία:Καλλιτεχνικές συλλογικότητες
Πέτρος Μαυροειδής
Ο Πέτρος Μαυροειδής είναι ο τρέχων Διευθυντής Πολιτικών Υποθέσεων του Υπουργείου Εξωτερικών της Ελλάδας. Επίσης, ήταν πρέσβης Ελλάδας στο Πακιστάν από το 2007 έως το 2014.
Σταδιοδρομία
Ο Μαυροειδής γεννήθηκε στον Πειραιά το 1954. Σπούδασε πολιτικές επιστήμες στο Πανεπιστήμιο των Βρυξελλών και ολοκλήρωσε τις σπουδές του με μεταπτυχιακό στο διεθνές δίκαιο και την ευρωπαϊκή Ιστορία. Ξεκίνησε τη διπλωματική του σταδιοδρομία το 1981, υπηρετώντας σε διάφορες θέσεις σε όλο τον κόσμο. Διορίστηκε πρέσβης Ελλάδας στο Πακιστάν το Δεκέμβριο του 2007, παρουσιάζοντας τα διαπιστευτήριά του στον τότε πρόεδρο Περβέζ Μουσάραφ. Κατά τη διάρκεια της θητείας του στο Πακιστάν εργάστηκε και ως εκπρόσωπος της Ευρωπαϊκής Ένωσης.
Γκούσταβς Ζέμγκαλς
Ο Γκούσταβς Ζέμγκαλς (Gustavs Zemgals, στη Ρωσική Αυτοκρατορία επίσης Γκούσταβ Ιβάνοβιτς Ζέμγκαλ, Густав Иванович Земгал, 12 Αυγούστου 1871, Ντζούκστε, Κυβερνείο της Κουρλάνδης - 6 Ιανουαρίου 1939) ήταν Λετονός πολιτικός και ο δεύτερος Πρόεδρος της Λετονίας. Διετέλεσε επίσης δύο φορές δήμαρχος της Ρίγας.
Βιογραφία
Ο Γκούσταβς Ζέμγκαλς γεννήθηκε στο Ντζούκστε της Λετονίας. Παρακολούθησε το δημοτικό σχολείο σε μια μικρή ενορία του Σάκα και αργότερα συνέχισε την εκπαίδευση στο Γυμνάσιο Νικολάι της Ρίγας. Αποφοίτησε από το Πανεπιστήμιο της Μόσχας το 1899 με πτυχίο νομικής. Στη συνέχεια επέστρεψε στη Λετονία και ήταν δικηγόρος, συντάκτης εφημερίδας και πολιτικός ακτιβιστής.
Το 1904, κατά τη διάρκεια του ρωσο-ιαπωνικού πολέμου, ο Ζέμγκαλς κινητοποιήθηκε και στάλθηκε στο μέτωπο, όπου πέρασε ενάμιση χρόνο και προήχθη στο βαθμό του λοχαγού.
Μετά την επιστροφή του στη Λετονία το 1905, ο Ζέμγκαλς έγινε ένας από τους δημιουργούς μιας νέας φιλελεύθερης εφημερίδας "Jaunā Dienas Lapa" (Σελίδα της Νέας Ημέρας) και έγινε συντάκτης αυτής της εφημερίδας. Ήταν επίσης συντάκτης στην εφημερίδα, που διαδέχτηκε το "Jaunā Dienas Lapa" -"Mūsu Laiki" (Οι Καιροί μας). Τον Ιούλιο του 1907, το περιφερειακό δικαστήριο της Ρίγας καταδίκασε τον Ζέμγκαλς σε φυλάκιση τριών μηνών για την εργασία του στο "Mūsu Laiki". Αμέσως μετά, ο Ζέμγκαλς δημιούργησε το λετονικό δημοκρατικό κόμμα μαζί με κάποιες άλλες πολιτικές δραστηριότητες. Στο χρονικό διάστημα μεταξύ 1912 και 1914 ο Ζέμγκαλς εργάστηκε επίσης σε ένα περιοδικό "Domas" (Σκέψεις).
Όταν ξεκίνησε ο Πρώτος Παγκόσμιος Πόλεμος, ο Ζέμγκαλς κινητοποιήθηκε και πάλι και αρχικά τοποθετήθηκε σε μια μεραρχία πεζικού στο μεσαίο τμήμα της Λετονίας, αλλά αργότερα στάλθηκε στη Φινλανδία. Μετά την επιστροφή του στη Ρίγα, ο Ζέμγκαλς εξελέγη πρόεδρος της πόλης στις 23 Απριλίου 1917. Το φθινόπωρο του 1917 το Προσωρινό Συμβούλιο της Ρίγας εξέλεξε επανειλημμένα τον Ζέμγκαλς ως πρόεδρο της πόλης. Αυτή την περίοδο, δραστηριοποιήθηκε στο λετονικό ριζοσπαστικό-δημοκρατικό κόμμα.μικρογραφία|250x250εσ| Μνημείο του Γκούσταβς Ζέμγκαλς στο Ντζούκστε|αριστεράΑπό το 1918, ο Ζέμγκαλς δραστηριοποιήθηκε στο Προσωρινό Εθνικό Συμβούλιο της Λετονίας, όπου εργάστηκε σε θέματα σχετικά με τα κατεχόμενα λετονικά εδάφη. Ως μέλος του λετονικού ριζοσπαστικού-δημοκρατικού κόμματος, έγινε ο δεύτερος αναπληρωτής του προέδρου του Tautas Padome (Λαϊκό Συμβούλιο), ενός αντιπροσωπευτικού οργάνου (συμβουλίου) των λετονικών πολιτικών κομμάτων και οργανώσεων. Κατέχοντας αυτό το αξίωμα, προήδρευσε στη συνεδρίαση της 18ης Νοεμβρίου 1918 του Λαϊκού Συμβουλίου, η οποία κήρυξε την ανεξαρτησία της Λετονίας. Στις 3 Δεκεμβρίου 1918 εξελέγη πρόεδρος του Δημοτικού Συμβουλίου της Ρίγας.
Όταν οι μπολσεβίκοι κέρδιζαν την εξουσία και πλησίαζαν τη Λετονία, το Λαϊκό Συμβούλιο έστειλε τον Γιάνις Τσάκστε και τον Ζέμγκαλς στο εξωτερικό, για να εκπροσωπήσουν τα λετονικά συμφέροντα. Ο Τσάκστε, ο Ζέμγκαλς και πολλά άλλα άτομα από την κυβέρνηση πήγαν στην Κοπεγχάγη με ένα βρετανικό πολεμικό πλοίο, αλλά ο Ζέμγκαλς επέστρεψε στη Λετονία μόλις δύο μήνες αργότερα, όπου προσπάθησε να αποκαταστήσει το Λαϊκό Συμβούλιο, αλλά ο Ζέμγκαλς μαζί με μια ομάδα πιστών πολιτικών συνελήφθη από το γερμανικό στρατό.
Αργότερα, ήταν μέλος του λετονικού κοινοβουλίου ( Σαϊμά) από το Δημοκρατικό Κέντρο και υπουργός σε πολλές κυβερνήσεις. Το 1927, μετά το θάνατο του Γιάνις Τσάκστε, εξελέγη πρόεδρος της Λετονίας. Ως πρόεδρος, παρενέβη ελάχιστα στο έργο της Σαϊμά για τους νόμους, επιστρέφοντας μόνο έναν νόμο για αναθεώρηση στη Σαϊμά μία φορά. Ο Ζέμγκαλς, ωστόσο, χρησιμοποιούσε συχνά τα δικαιώματά του, για να χορηγήσει αμνηστία. Κατά τη διάρκεια της προεδρίας του, ο Ζέμγκαλς χορήγησε αμνηστία σε 648 άτομα, 172 από τα οποία έλαβαν πλήρη αμνηστία. Υπηρέτησε ως πρόεδρος μέχρι το 1930, όταν έληξε η θητεία του, και αρνήθηκε να θέσει υποψηφιότητα για δεύτερη θητεία, παρά το γεγονός ότι του ζητήθηκε από πολλούς να το κάνει.
Μετά τη λήξη της προεδρίας του, ο Ζέμγκαλς συνέχισε τις πολιτικές του δραστηριότητες και εξελέγη στην τέταρτη Σαϊμά όπου ήταν μέλος των επιτροπών εξωτερικών και οικονομικών, εμπορίου και βιομηχανίας. Από το 1931 έως το 1932 διετέλεσε και υπουργός Οικονομικών.
Το 1924, η γαλλική κυβέρνηση απένειμε στον Ζέμγκαλς το παράσημο της Λεγεώνας της Τιμής (το υψηλότερο γαλλικό παράσημο αξίας), σταυρός Διοικητή (Διοικητής). Το 1926, του απονεμήθηκε το Τάγμα των Τριών Αστέρων (το υψηλότερο εθνικό βραβείο της Λετονίας), της τρίτης τάξης ή της κατηγορίας «Διοικητής» (πέμπτη τάξη είναι η χαμηλότερη και η πρώτη τάξη η υψηλότερη). Το 1929, του απονεμήθηκε το Τάγμα των Τριών Αστέρων, Πρώτης τάξεως με αλυσίδα ή «Διοικητής Μεγαλόσταυρος με αλυσίδα», μια διάκριση που απονεμήθηκε μόνο σε 14 άτομα στην προ του Β' Παγκοσμίου Πολέμου εποχή.
Κατά τη δεκαετία του '30, ο Ζέμγκαλς δημοσίευσε άρθρα στην εφημερίδα "Jaunākās Ziņas" (Τελευταία Νέα).
Στις 6 Ιανουαρίου 1939 ο Ζέμγκαλς πέθανε και τάφηκε στη Ρίγα. Το 1990, κατασκευάστηκε ένα μνημείο του Ζέμγκαλς στο Ντζούκστε, τον τόπο γέννησής του.
Παραπομπές
Κατηγορία:Ταξιάρχες της Λεγεώνας της Τιμής Κατηγορία:Πρόεδροι της Λετονίας Κατηγορία:Λετονοί δημοσιογράφοι Κατηγορία:Λετονοί δικηγόροι Κατηγορία:Σελίδες με μη επιθεωρημένες μεταφράσεις
Λεύκιος Ροδοσθένους
Ο Λεύκιος Ροδοσθένους είναι Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λεμεσού.
Βιογραφικά στοιχεία
Ο Λεύκιος Ροδοσθένους γεννήθηκε στην Αρμίνου το 1926. Ομιλεί, πέρα από την ελληνική, την αγγλική γλώσσα. Ήταν έμπορος.
Απεβίωσε το 1926.
Πολιτική διαδρομή
Εξελέγη βουλευτής στις πρώτες βουλευτικές εκλογές της Κύπρου (Βουλευτικές εκλογές 1960) στην Εκλογική Περιφέρεια Λεμεσού με το Πατριωτικό Μέτωπο για την Α΄ Κοινοβουλευτική Περίοδο. Ωστόσο, στις 21 Ιουλίου 1961 έχασε τη βουλευτική του ιδιότητα μετά από απόφαση της ολομέλειας της Βουλής των Αντιπροσώπων.
Πηγές
Κατηγορία:Βουλευτές Λεμεσού Κατηγορία:Βουλευτές εκλεγμένοι με το Πατριωτικό Μέτωπο Κατηγορία:Κύπριοι έμποροι Κατηγορία:Βουλευτές Α΄ Κοινοβουλευτικής Περιόδου (Κύπρος)
Παντελής Μπούμπουλης
Ο Παντελής Μπούμπουλης (1843 - 1896) ήταν Έλληνας αξιωματικός του πολεμικού ναυτκού και πολιτικός.
Βιογραφικά στοιχεία
Γεννήθηκε στις Σπέτσες και ήταν γιος του Νικολάου Μπούμπουλη, μέλους της οικογένειας Μπούμπουλη. Υπηρέτησε ως πλοίαρχος στο Πολεμικό Ναυτικό.
Στις εκλογές του 1879 εξελέγη βουλευτής Σπετσών.
Απεβίωσε στις Σπέτσες.
Φρανκ Τζάρβις
Ο Φρανκ Τζάρβις (31 Αυγούστου 1878 — 2 Ιουνίου 1933) ήταν Αμερικανός αθλητής του στίβου που συμμετείχε στους δρόμους ταχύτητας. Κέρδισε το χρυσό μετάλλιο στα 100 μέτρα ανδρών στους Θερινούς Ολυμπιακούς Αγώνες 1900. Πίσω του ήταν οι: Ουόλτερ Τιούκσμπερι και Σταν Ρόουλι στο ασημένιο και χάλκινο μετάλλιο αντίστοιχα.
Παραπομπές
Κατηγορία:Αμερικανοί αθλητές του στίβου Κατηγορία:Δρομείς ταχύτητας Κατηγορία:Αμερικανοί Ολυμπιονίκες Κατηγορία:Αθλητές του στίβου στους Θερινούς Ολυμπιακούς Αγώνες 1900
Μανόλης Αγαγιώτης
Ο Μανόλης Αγαγιώτης ήταν αγωνιστής στην Ελληνική Επανάσταση του 1821, καταγόμενος από την Κύμη της Εύβοιας.
Ο Αγαγιώτης έθεσε στη διάθεση του αγώνα την ιδιόκτητη βρατσέρα του «Ευαγγελίστρια» και μετέφερε πολλές φορές με αυτή άνδρες και εφόδια, δρώντας κυρίως στην Εύβοια και στις Βόρειες Σποράδες.
Πηγές
Κατηγορία:Αγωνιστές του 1821 Κατηγορία:Καπεταναίοι του 1821
Νικόλαος Π. Μπούμπουλης
Ο Νικόλαος Μπούμπουλης (1886 - 1971) ήταν Έλληνας αξιωματικός της Πολεμικής Αεροπορίας και πολιτικός.
Βιογραφικά στοιχεία
Γεννήθηκε στις Σπέτσες και ήταν γιος του Παντελή Μπούμπουλη, αξιωματικού του Πολεμικού Ναυτικού, πολιτικού και μέλους της οικογένειας Μπούμπουλη. Αποφοίτησε από τη Σχολή Ναυτικών Δοκίμων και εν συνεχεία μετατάχθηκε στην Πολεμική Αεροπορία για να αποστρατευτεί τελικώς με τον βαθμό του υποπτεράρχου. Στις εκλογές του 1956 και του 1961 απέτυχε να εκλεγεί βουλευτής.
Υπηρέτησε ως δήμαρχος Σπετσών κατά το διάστημα 1946 - 1956.
Απεβίωσε στην Αθήνα.
Παραπομπές
Κατηγορία:Οικογένεια Μπούμπουλη Κατηγορία:Έλληνες αξιωματικοί της Πολεμικής Αεροπορίας Κατηγορία:Δήμαρχοι Σπετσών Κατηγορία:Έλληνες αξιωματικοί του Πολεμικού Ναυτικού
Άρθουρ Ντάφι
Ο Άρθουρ Ντάφι (14 Ιουνίου 1879 – 23 Ιανουαρίου 1955) ήταν Αμερικανός αθλητής του στίβου. Τερμάτισε 4ος στον τελικό των 100 μέτρων στους Θερινούς Ολυμπιακούς Αγώνες 1900.
Παραπομπές
Κατηγορία:Αμερικανοί αθλητές του στίβου Κατηγορία:Δρομείς ταχύτητας Κατηγορία:Αθλητές του στίβου στους Θερινούς Ολυμπιακούς Αγώνες 1900
Γεώργιος Ν. Μπούμπουλης
Ο Γεώργιος Μπούμπουλης (1847 - 1912) ήταν Έλληνας αξιωματικός του πολεμικού ναυτικού και πολιτικός.
Βιογραφικά στοιχεία
Στις εκλογές του 1890 εξελέγη βουλευτής Σπετσών και επανεξελέγη σε αυτές του 1892 και του του 1895 ενώ το 1904 αντικατέστηκε για μερικούς μήνες τον βουλευτή Δ. Κυριακού.
Απεβίωσε το 1912. Παιδιά του ήταν οι Περικλής, Νικόλαος και Ιωάννης.
Παραπομπές
Κατηγορία:Οικογένεια Μπούμπουλη Κατηγορία:Έλληνες αξιωματικοί του Πολεμικού Ναυτικού Κατηγορία:Βουλευτές Σπετσών
Αγαγύλιος
Ο Αγαγύλιος ήταν μήνας του αρχαίου κοινού ημερολογίου των Περραιβών-Θεσσαλών.
Ο Αγαγύλιος είναι γνωστός από επιγραφές με καταλόγους απελευθέρων, οι οποίες προέρχονται από τις αρχαίες πόλεις των Γόννων και των Κυρετιών. Πιθανώς (αν η αποκατάσταση της αρχαίας επιγραφής είναι η ορθή) να αναφέρεται και σε επιγραφή του αρχαίου Αιγινίου, στα σύνορα Θεσσαλίας-Ηπείρου. Κατά τον Μπίσοφ, ο μήνας Αγαγύλιος παρεμβαλλόταν ανάμεσα στους μήνες Άφριο και Ομολώιο, ενώ σύμφωνα με άλλες πηγές ήταν ανάμεσα στους μήνες Θεμίστιο και Απολλώνιο των Θεσσαλών και της Βοιωτίας. Ο Αγαγύλιος συνέπιπτε περίπου με τον μήνα Μουνιχιώνα του αττικού ημερολογίου, δηλαδή περίπου με το διάστημα μέσα Απριλίου μέχρι μέσα Μαΐου στο σημερινό (Γρηγοριανό) ημερολόγιο.
Πηγές
Αγαγυλιος
Το καφενείο (Κάρλο Γκολντόνι)
Το καφενείο, γραμμένο το 1750, είναι μία από τις πιο σημαντικές κωμωδίες του Κάρλο Γκολντόνι, εντός της οποίας αναπτύσσεται ένα ιντερλούδιο, απο τον ίδιο τίτλο, από τον Γκολντόνι, το 1736.
Αρχικά δημιουργήθηκε ως ιντερλούδιο σε τρία μέρη, η τεράστια επιτυχία του οδηγεί τον θεατρικό συγγραφέα στο να επανέλθει σε αυτό, δημιουργώντας μια κωμωδία σε τρεις πράξεις. Θεωρείται μια από τις πιο πετυχημένες από τις δεκαέξι νέες κωμωδίες. Η κωμωδία παρουσιάστηκε για πρώτη φορά στη Μάντοβα, στις 2 Μαΐου του ίδιου έτους,, με μεγάλη επιτυχία. Τότε ήταν που μεταφέρθηκε στη Βενετία, όπου παίχθηκε δώδεκα φορές.
Πλοκή
Η δράση του έργου ξεκινά με το πρώτο φως της ημέρας με ένα ήπιο χειμωνιάτικο πρωινό στη Βενετία, κατα τη διάρκεια του καρναβαλιού, και τελειώνει όταν πέφτει η νύχτα.
Ο καφετζής Ροντόλφο ενδιαφέρεται πραγματικά για την τύχη του νεου έμπορου Ευγένιου, που εδώ και καιρό συχνάζει τακτικά στο καζίνο του κερδοσκόπου και κατεργάρη Παντόλφο, και έχει υποστεί αρκετες ήττες απο τον Φλαμίνιο, έναν νέο απο το Τορίνο που παριστάνει τον ευγενή, για να αποφύγει την συζηγό του και να αλάξει την ζωή του.
Η σύζυγος του Ευγένιου, η Βιτώρια, προσπαθεί μάταια να συνετίσει τον σύζυγό της. Για τον ίδιο σκοπό φτάνει στη Βενετία από το Τορίνο και η γυναίκα του Φλαμίνιο, Πλάσιντα, η οποία μεταμφιεσμένη σε ταξιδιώτισσα, αγνοεί τη νέα ταυτότητα του συζύγου της κι εκτίθεται στις επικίνδυνες παγίδες του δον Μάρτσιο.
Αυτός ο τελευταίος είναι ένας ευγενής ναπολετάνος  σε παρακμή, υπερόπτης, αφερέγγυος και πολυλογάς, ο οποίος παίρνει ευχαρίστηση με το να θέτει εμπόδια στην επιθυμία των δυο συζύγων να συνετίσουν τον Ευγένιο και τον Φλαμίνιο και αντιθέτως προσπαθεί να ωθήσει τους δυο άντρες στο να γιορτάσουν αυτή την ελευθερία όταν καταφέρνει να απομακρύνει αυτές τις δυο γυναίκες, και βάζει μαζί στον εορτασμό και την μπαλαρίνα Λιζάουρα η οποία, αγνοώντας το γεγονός οτι ο Φλαμίνιο είναι παντρεμένος, επιθυμεί να γίνει σύζυγός του προκειμένου να εγκαταλείψει την πόλη.
Οι παγίδες του δον Μάρτσιο και του χαρτοπαίκτη Παντόλφο βρίσκουν ένα υπερήφανο αντίπαλο, τον καφετζή Ροντόλφο και τον σερβιτόρο Τράπολα, οι οποίοι ανοίγουν τα μάτια στον Ευγένιο και στον Φλαμίνιο: μετανιωμένοι και οι δυο ξανασμίγουν με τις γυναίκες τους, ενώ ο Παντόλφο συλλαμβάνεται για απάτη έπειτα από μια, κατά λάθος, αποκάλυψη του δον Μάρτσιο στον αρχηγό της αστυνομίας. Ο ευγενής ναπολιτάνος κατηγορείται πως είναι κατάσκοπος και συκοφάντης κι παραγκονισμένος από όλους, φεύγει από την πόλη.
Παρατηρήσεις του έργου
Ο Γκολντόνι γράφει το έργο στην τοσκανική διάλεκτο, η οποία ήταν τότε η γλώσσα επικοινωνίας, έτσι ώστε να γίνεται κατανοητό απο όλους τους θεατές σε όλη την Ιταλία. Ετσι εξηγείται και το γεγονός οτι πουθενά στο έργο δεν χρησιμοποιείται η βενετσιάνικη γλώσσα, παρόλο που το έργο τοποθετείται στη Βενετία.
Όπως σε όλα τα έργα του, ο γνωστός συγγραφέας φωτίζει όλες τις πτυχές, τις κακές και τις καλές, της επικρατούσας αστικής τάξεως. Γι' αυτό βλέπουμε πρόσωπα όπως το δραστήριο αφεντικό του καφενείου, σύμβολο της αποδοτικής και επιχειρηματικής αστικής τάξης, ή τον κουτσομπόλη τοκογλύφο, που ζει εις βάρος των οικονομικών προβλημάτων των άλλων.
Η κωμωδία εκτυλίσσεται στο καφενείο, μέρος συνάντησης των θαμώνων και των περαστικών, τοποθετημένο στο κέντρο της πλατείας, απ' όπου κανείς μπορεί να βλέπει όλα τα κτήρια που το περιτριγυρίζουν. Είναι η ιδέα ενός μικρόκοσμου, στον οποίο αναπτύσσονται διάφορες δυναμικές μεταξύ των χαρακτήρων, που τσακώνονται, βοηθιούνται και ενδιαφέρονται για ζητήματα των άλλων.
Σημειώσεις
Καφενειο
Ίνγκεμποργκ της Δανίας
Η Ίνγκεμποργκ της Δανίας (Ingeborg af Danmark, 2 Αυγούστου 1878 - 12 Μαρτίου 1958) ήταν κόρη του Φρειδερίκου Η΄ της Δανίας.
Βιογραφία
Η Ίνγκεμποργκ Καρλόττα Καρολίνα Φρειδερίκη Λουίζα γεννήθηκε στις 2 Αυγούστου 1878 στο Παλάτι Σαρλόττενλουντ, και ήταν το πέμπτο παιδί και η δεύτερη κόρη του Φρειδερίκου Η΄ της Δανίας και της Λουίζας της Σουηδίας.
Στις 27 Αυγούστου 1897 παντρεύτηκε τον Κάρολο, Δούκα του Βέστεργκετλαντ, στο Παλάτι Κρίστιανσμποργκ. Μαζί απέκτησαν τέσσερα παιδιά:
Πέθανε στις 12 Μαρτίου 1958 στη Στοκχόλμη σε ηλικία 79 ετών. Είναι θαμμένη στο Βασιλικό Κοιμητήριο της Σόλνα.
Ηδύλη
Η Ηδύλη ήταν αρχαία ελληνίδα ποιήτρια. Είναι γνωστή μόνο μέσω μιας μαρτυρίας στους Δειπνοσοφιστές του Αθήναιου.
Σύμφωνα με τον Αθήναιο, η Ηδύλη ήταν η κόρη της αθηναίας ποιήτριας Μοσχίνης, που είναι εντελώς άγνωστη, και μητέρα του Ηδύλου, επίσης ποιητή. Η Ηδύλη μάλλον ήταν Αθηναία, όπως η μητέρα της.
Το μοναδικό κομμάτι της ποίησης της Ηδύλης που έχει σωθεί αποτελείται από δυόμισι στροφές από την ελεγειακή αφήγησή της Σκύλλα, το οποίο αναφέρει ο Αθήναιος. Ο Duncan Lowe υποστηρίζει ότι το ποίημα αυτό της Ηδύλης ήταν η έμπνευση για την ιστορία που αναφέρθηκε στις Μεταμορφώσεις του Οβίδιου.
Παραπομπές
Κατηγορία:Αρχαίοι Έλληνες ποιητές Κατηγορία:Αρχαίοι Έλληνες επικοί ποιητές
Ρεπουμπλικανικό Τουρκικό Κόμμα (ΤΔΒΚ)
Το Ρεπουπλικανικό Τούρκικο Κόμμα (ΡΤΚ, Cumhuriyetçi Türk Partisi, CTP) είναι σοσιαλδημοκρατικό πολιτικό κόμμα στην Τουρκική Δημοκρατία της Βόρειας Κύπρου. Το κόμμα ιδρύθηκε το 1970 από τον Αχμέτ Μιτχάτ Μπερμπέρολογου, δικηγόρο, ενάντια στους Φαζίλ Κιουτσούκ και Ραούφ Ντενκτάς.
Από το 2008, το ΡΤΚ έγινε συμβουλευτικό μέλους της Σοσιαλιστικής Διεθνούς, ψηφιζόμενο από όλα τα μέλη εκτός από την ελληνοκυπριακή Ε.Δ.Ε.Κ.. Έγινε πλήρες μέλος το 2014.
Πολιτική και ιδεολογία
Το ΡΤΚ είναι σοσιαλδημοκρατικό κόμμα και βρίσκεται στα κεντροαριστερά του πολιτικού χάρτη. Το κόμμα ήταν φιλοσοβιετικό κατά την περίοδο του ψυχρού πολέμου, ιδίως υπό την ηγεσία του Οζγκιέρ Οζγκιούρ. Πάντως, το κόμμα δεν αυτοχαρακτηρίστηκε ποτέ ως κομμουνιστικό. Υπό τον Οζγκιούρ, το κόμμα είχε συναντήσεις επαναπροσέγγισης με το αριστερό κόμμα της Κύπρου, ΑΚΕΛ. Υπό τον Μεχμέτ Αλί Ταλάτ, το κόμμα μετακινήθηκε προς τη σημερινή ήπια αριστερή του θέση.
Στο κυπριακό ζήτημα, το ΡΤΚ υποστηρίζει μια πραγματιστική προσέγγιση, υπέρ της επανένωσης του νησιού. Κατά την προεδρία του Ταλάτ, πραγματοποιήθηκαν επαναπροσεγγιστικές συναντήσεις.
Στις βουλευτικές εκλογές του 2018, το κόμμα επέστρεψε στην εξουσία, παρότι έπεσε από το 38% στο 21% (δεύτερη θέση). Κατάφερε να σχηματίσει κυβέρνηση με μια συμμαχία τεσσάρων κομμάτων. Ο ηγέτης του ΡΤΚ Τουφάν Ερχουρμάν, έγινε πρωθυπουργός της Τουρκικής Δημοκρατίας της Βόρειας Κύπρου στις 2 Φεβρουαρίου 2018.
Εξωτερικοί σύνδεσμοι
Κατηγορία:Πολιτικά κόμματα της Τούρκικης Δημοκρατίας της Βόρειας ΚύπρουΚατηγορία:Σοσιαλδημοκρατικά κόμματα
Περικλής Μπούμπουλης
Ο Περικλής Μπούμπουλης (1893 - 1945) ήταν Έλληνας αξιωματικός του πολεμικού ναυτκού και πολιτικός.
Βιογραφικά στοιχεία
Γεννήθηκε στις Σπέτσες και ήταν γιος του Γεωργίου Μπούμπουλη, αξιωματικού του Πολεμικού Ναυτικού, πολιτικού και μέλους της οικογένειας Μπούμπουλη. Αποφοίτησε από τη Σχολή Ναυτικών Δοκίμων και ακολούθησε σταδιοδρομία στο Πολεμικό Ναυτικό. Κατά την έκρηξη του ελληνοιταλικού πολέμου ανακλήθηκε και υπηρέτησε ως διοικητής του λιμανιού του Πειραιά και μετά την κατάληψη της Ελλάδας διέφυγε στην Αίγυπτο.
Απεβίωσε το 1945.
Παραπομπές
Κατηγορία:Οικογένεια Μπούμπουλη Κατηγορία:Έλληνες αξιωματικοί του Πολεμικού Ναυτικού Κατηγορία:Βουλευτές Σπετσών
Κατάλογος καθεδρικών ναών στην Ιαπωνία
Ρωμαιοκαθολικοί
thumb|325px|Καθεδρικός Ναός της Αμώμου Συλλήψεως της Θεοτόκου (Εκκλησία Ουρακάμι) στο [[Ναγκασάκι]] Καθεδρικοί ναοί της Ρωμαιοκαθολικής Εκκλησίας στην Ιαπωνία :
Αγγλικανικοί
Καθεδρικοί Ναοί της Αγγλικανικής Εκκλησίας στην Ιαπωνία:
Παραπομπές
Καθεδρικοι ναοι
Νικόλαος Μπούμπουλης
Ο Νικόλαος Μπούμπουλης (1884 - 1960) ήταν Έλληνας αξιωματικός του πολεμικού ναυτικού και πολιτικός.
Βιογραφικά στοιχεία
Γεννήθηκε στις Σπέτσες και ήταν γιος του Γεωργίου Μπούμπουλη, αξιωματικού του Πολεμικού Ναυτικού, πολιτικού και μέλους της οικογένειας Μπούμπουλη. Αποφοίτησε από τη Σχολή Ναυτικών Δοκίμων και ακολούθησε σταδιοδρομία στο Πολεμικό Ναυτικό.
Στις εκλογές του 1933 εξελέγη βουλευτής Σπετσών και επανεξελέγη σε αυτές του 1935 και του 1946. Στην κυβέρνηση Τσαλδάρη διετέλεσε Υπουργός Αιγαίου.
Απεβίωσε το 1960.
Γεώργιος Λεωνίδας
Ο Γεώργιος Λεωνίδας (1830 - 1890) ήταν Έλληνας πολιτικός.
Βιογραφικά στοιχεία
Γεννήθηκε στις Σπέτσες και ήταν γιος του Δημητρίου Λάμπρου και της Ευγενίας Χατζηγιάννη - Μέξη. Στις εκλογές του 1879 εξελέγη βουλευτής Σπετσών και επανεξελέγη σε αυτές του 1881 και του 1885.
Απεβίωσε στις Σπέτσες. Παιδιά του ήταν οι Δημήτριος, Νικόλαος και Ιωάννης Λεωνίδας.
Γεώργιος Μουρούζης
Ο Γεώργιος Μουρούζης (- 1796) από τον Οίκο των Μουρούζηδων ήταν μ. διερμηνέας (dragoman) της Υψ. Πύλης (1792-94, 95-96).
Βιογραφία
Η Οικογένειά του καταγόταν από το Φανάρι της Κωνσταντινούπολης. Ήταν γιος του Κωνσταντίνου Δ. κόμη, ποστελνίκου, διερμηνέα της Πύλης και πρίγκιπα της Μολδαβίας και της Σμαράγδας Ματθαίου Γκίκα. Αδελφοί του ήταν ο Αλέξανδρος πρίγκιπας της Μολδαβίας και o Δημήτριος.
Πηγές
Κατηγορία:Οικογένεια Μουρούζη Κατηγορία:Έλληνες αξιωματικοί του ιππικού‎
Θάντιους ΜακΚλέιν
Ο Θάντιους ΜακΚλέιν (10 Σεπτεμβρίου 1876 - 21 Απριλίου 1935) ήταν Αμερικανός αθλητής του στίβου. Συμμετείχε στους δρόμους ταχύτητας.
Άγιος Νικήτας ο εν Σέρραις
Ο Άγιος Νικήτας ο εν Σέρραις είναι νεομάρτυρας της Ορθόδοξης Εκκλησίας από την Ήπειρο, και συγκεκριμένα από τους Κορφούς της Ηπείρου, δηλαδή την Κέρκυρα, και το 1808 μαρτύρησε στις Σέρρες.
Θάντιους ΜακΚλέιν
Προκρίθηκε στο αγώνισμα των 100 μέτρων στους Θερινούς Ολυμπιακούς Αγώνες 1900, όπου έφτασε μέχρι τους ημιτελικούς. Εκεί ήταν 2ος και πήγε στα ρεπεσάζ, όπου τερμάτισε 4-6ος και δεν προκρίθηκε στον τελικό.
Άγιος Νικήτας ο εν Σέρραις
Βίος
Ο Άγιος Νικήτας γεννήθηκε στην Ήπειρο και συγκεκριμένα κατά μαρτυρία στους Κορφούς της Ηπείρου, δηλαδή την Κέρκυρα. Έλαβε το μοναχικό σχήμα στην Σκήτη της Αγίας Άννης στο Άγιον Όρος. Αργότερα χειροτονήθηκε διάκονος και πρεσβύτερος στην αθωνική μονή του Αγίου Παντελεήμονος. Περιερχόταν τα περίχωρα της Δράμας και των Σερρών και κήρυττε ενώπιον των Τούρκων τον Χριστό ως αληθινό Θεό. Στις Σέρρες συνάντησε έναν μουσουλμάνο ιεροσπουδαστή που ήταν χωλός και στα δύο πόδια. Ο Άγιος Νικήτας του είπε, ότι θα θεραπευθή, εάν πιστέψη στον Χριστό. Ο νεαρός Τούρκος ανέφερε αμέσως στον διδάσκαλό του τον λόγο, που του είπε ο Άγιος. Έτσι ο Άγιος συνελήφθη και ωδηγήθηκε στον βοεβόδα των Σερρών, ο οποίος έδωσε εντολή να τον φυλακίσουν. Φυλακίστηκε και μαρτύρησε δια απαγχονισμού στην τοποθεσία Τζεριάχ – Παζάρ των Σερρών, το βράδυ του Μεγάλου Σαββάτου, 4 Απριλίου του 1808.
Θάντιους ΜακΚλέιν
Συμμετείχε και στα 200 μέτρα, όπου τερμάτισε τρίτος στους ημιτελικούς και δεν προκρίθηκε στον τελικό. Δεν κατάφερε να τερματίσει στον τελικό των 4000 μέτρων στιπλ.
Άγιος Νικήτας ο εν Σέρραις
Βίος
Η μνήμη του τιμάται στις Σέρρες την Κυριακή του Θώμα.
Θάντιους ΜακΚλέιν
Στο άλμα εις μήκος έκανε άλμα στα 6.435 μ. και κατατάχθηκε 7ος.
Άγιος Νικήτας ο εν Σέρραις
Παραπομπές
Ν Ν Κατηγορία:Κέρκυρα Κατηγορία:Σέρρες
Θάντιους ΜακΚλέιν
Παραπομπές
Κατηγορία:Αμερικανοί αθλητές του στίβου Κατηγορία:Δρομείς ταχύτητας Κατηγορία:Αθλητές του στίβου στους Θερινούς Ολυμπιακούς Αγώνες 1900
Δημήτριος Λεωνίδας
Ο Δημήτριος Λεωνίδας (1864 - 1939) ήταν Έλληνας πολιτικός.
Βιογραφικά στοιχεία
Γεννήθηκε στις Σπέτσες και ήταν γιος του Γεωργίου Λεωνίδα. Αποφοίτησε από τη Στρατιωτική Σχολή Ευελπίδων και το 1924, αποστρατεύθηκε με τον βαθμό του αντισυνταγματάρχη. Εν συνεχεία ασχολήθηκε με την ναυτιλία και το εμπόρειο σπόγγων.
Είχε τιμηθεί με τον Σταυρό των Ιπποτών του Βασιλικού Τάματος του Σωτήρος. Διετέλεσε δήμαρχος Σπετσών από το 1898 μέχρι το 1914.
Απεβίωσε στις Σπέτσες. Απόγονοί του ήταν οι Γεώργιος Λεωνίδας που εκτελέστηκε στις 23 Οκτωβρίου του 1943, και Ιωάννης Λεωνίδας, πλοίαρχος του εμπορικού ναυτικού και αντιδήμαρχος Σπετσών την περίοδο 1986 - 1990.
Παραπομπές
Κατηγορία:Δήμαρχοι Σπετσών Λ
Πρωτάθλημα χειροσφαίρισης Α1 εθνικής κατηγορίας ανδρών 2014-2015
Το πρωτάθλημα Ελλάδας χάντμπολ ανδρών για την περίοδο 2014–15 είναι το 36ο στην ιστορία του θεσμού, και το 26ο με την ονομασία Α1 κατηγορία. Διεξάγεται από την Ο.Χ.Ε. με τη συμμετοχή δώδεκα ομάδων. Το κατέκτησε ο ΠΑΟΚ, το τρίτο στην ιστορία του.
Κανονική περίοδος
=== Βαθμολογία ===
== Play off 1-8  ==
Παραπομπές
2014 2015 Κατηγορία:Χειροσφαίριση το 2014 Κατηγορία:Χειροσφαίριση το 2015
Εθνική Λαϊκής Δημοκρατίας του Κονγκό (καλαθοσφαίριση γυναικών)
Η εθνική ομάδα καλαθοσφαίρισης γυναικών της Λαϊκής Δημοκρατίας του Κονγκό αντιπροσωπεύει τη Λαϊκή Δημοκρατία του Κονγκό στις διεθνείς διοργανώσεις γυναικείας καλαθοσφαίρισης υπό την εποπτεία της FIBA και της Διεθνούς Ολυμπιακής Επιτροπής. Βρίσκεται υπό τη δικαιοδοσία της Ομοσπονδίας Καλαθοσφαίρισης της Λαϊκής Δημοκρατίας του Κονγκό (Basketball Federation of Democratic Republic of Congo).
Εξωτερικοί σύνδεσμοι
Λαικη Δημοκρατια του Κονγκο Γυναικων
Σασκουεχάνα
Ο Σασκουεχάνα ή Σασκουαχάνα (Susquehanna River) είναι μεγάλος ποταμός των βορειοανατολικών Ηνωμένων Πολιτειών Αμερικής. Με μήκος 747 χιλιομέτρων είναι ο μακρύτερος ποταμός της περιοχής της Ανατολικής Ακτής των ΗΠΑ που εκβάλλει στον Ατλαντικό Ωκεανό. Με βάση την έκταση της λεκάνης απορροής του (71.225 τ.χλμ.), είναι ο 16ος μεγαλύτερος ποταμός ολόκληρων των ΗΠΑ. Επίσης, είναι ο μακρύτερος ποταμός στις ηπειρωτικές ΗΠΑ που δεν έχει σήμερα εμπορική ποταμοπλοΐα. Η μέση παροχή του είναι 1.135 κυβικά μέτρα ανά δευτερόλεπτο (m³/sec), ενώ η μέγιστη που έχει καταγραφεί ποτέ είναι 31.998 m³/sec (στις 24 Ιουνίου 1972) και η ελάχιστη 85 m³/sec.
Ο Σασκουεχάνα σχηματίζεται από δύο κύριους κλάδους: τον Βόρειο Κλάδο, που πηγάζει από το Κούπερσταουν της πολιτείας της Νέας Υόρκης και θεωρείται παραδοσιακά από τους ομοσπονδιακούς χαρτογράφους ως ο βασικός κλάδος, και τον Δυτικό Κλάδο, που πηγάζει στη δυτική Πενσυλβάνια και ενώνεται με τον Βόρειο Κλάδο στο Νορθάμπερλαντ της ίδιας πολιτείας.
Η λεκάνη απορροής του Σασκουεχάνα περιλαμβάνει σχεδόν το μισό της εκτάσεως της Πενσυλβάνια και περιέχει τμήματα του Οροπεδίου Αλλέγκενι των Απαλαχίων. Αφού διανύσει την αγροτική «καρδιά» της νοτιοανατολικής Πενσυλβάνια, ο ποταμός εισέρχεται στο Μέριλαντ και αμέσως μετά χύνεται στον βόρειο μυχό του Κόλπου Τσέσαπηκ του Ατλαντικού, ανάμεσα στην κωμόπολη Πέρυβιλ και στη μικρή πόλη Χάβρα Ντιγκρέις, παρέχοντας το ήμισυ της συνολικής εισόδου γλυκού νερού στον κόλπο. Ο Τσέσαπηκ αποτελεί τον ποταμόκολπο του Σασκουεχάνα.
Γεωλογία
thumb|right|Ο ποταμός στις πηγές του, κοιτάζοντας τη λίμνη Οτσέγκο. Ο Σασκουεχάνα είναι ένας από τους παλαιότερους ποταμούς της Γης που υπάρχουν ακόμα, με εκτιμώμενη ηλικία 320 έως 340 εκατομμύρια έτη, αρχαιότερος δηλαδή από τις οροσειρές που διασχίζει και προέκυψαν κατά την Αλλεγκένεια ορογένεση. Η λεκάνη του ήταν καλώς εδραιωμένη κατά τον Μεσοζωικό αιώνα. , όταν γεννήθηκαν οι ποταμοί Χάντσον, Ντέλαγουερ και Ποτόμακ.
Ρους
thumb|right|Ο ποταμός στο Ντάνβιλ της Πενσυλβάνια Αμφότεροι οι κλάδοι και ο κατώτερος ρους του Σασκουεχάνα αποτελούσαν τμήμα σημαντικών περιφερειακών διαδρόμων μεταφορών. Ο ποταμός ήταν μεταφορική αρτηρία εμπορευμάτων προτού το σύστημα διωρύγων της Πενσυλβάνια περιπέσει σε αχρησία από τον ερχομό του σιδηροδρόμου.
Ο Βόρειος Κλάδος
Ο μακρύτερος αυτός ή βασικός κλάδος (Main Branch Susquehanna), πηγάζει από τη Λίμνη Οτσέγκο, κοντά στο Κούπερσταουν της πολιτείας της Νέας Υόρκης και σε υψόμετρο 360 μέτρα. Από εκεί ρέει προς τα δυτικά-νοτιοδυτικά μέσα από αγροτικές περιοχές και δέχεται τα νερά του παραπόταμου Ουναντίλα (Unadilla, μήκος 114 χλμ.) στο χωριό Σίντνεϋ. Μετά στρέφεται νότια και εισέρχεται στην Πενσυλβάνια, αλλά με μια απότομη στροφή προς τα βορειοδυτικά στο Γκρέιτ Μπεντ (το όνομα του χωριού σημαίνει ακριβώς αυτό) επιστρέφει στο έδαφος της Νέας Υόρκης και συνεχίζει προς τα δυτικά. Στο κέντρο της πόλης Μπίναμτον ενώνεται με τον παραπόταμο Τσενάνγκο (μήκος 140 χλμ.), και αρκετά δυτικότερα στρέφεται νότια και περνά πάλι το σύνορο με την Πενσυλβάνια, στις δίδυμες κωμοπόλεις Waverly και Sayre, όπου στη δεξιά όχθη βρισκόταν κάποτε το μακρύτερο κτίριο του κόσμου (επισκευής και κατασκευής τρένων της Lehigh Valley Railroad στο Sayre).
Μερικά χιλιόμετρα νοτιότερα, στην κωμόπολη Άθενς (Athens Township, Bradford County, Pennsylvania), συμβάλλει με τον ποταμό Σέμανγκ. Μετά στρέφεται κατά ορθή γωνία και διασχίζει τα όρη Έντλες (Endless Mountains, δηλ. «Ατέλειωτα όρη») στο Οροπέδιο Αλλέγκενι. Δέχεται τα νερά του παραπόταμου Λακαγουάνα (Lackawanna, μήκος 65,7 χλμ.) νοτιοδυτιά του Σκράντον και στρέφεται απότομα προς τα νοτιοδυτικά, εισερχόμενος στη βιομηχανική περιοχή της Πενσυλβάνια με τα κοιτάσματα γαιανθράκων, περνώντας από τις κώμες και πόλεις Πίτστον), Γουίλκς-Μπέαρ, Νάντικοουκ, Σίκσινυ (Shickshinny), Μπέργουικ, Μπλούμσμπεργκ και Ντάνβιλ.
Ο Δυτικός Κλάδος
thumb|right|Ο ποταμός στο Σάνμπερυ της Πενσυλβάνια Ο Δυτικός Κλάδος του Σασκουεχάνα πηγάζει στο βόρειο μέρος της Κομητείας Κάμπρια, σε υψόμετρο 604 μέτρα, και ρέει αρχικώς προς τα βορειοανατολικά, περνώντας από το Κέρουενσβιλ (Curwensville), όπου έχει δημιουργηθεί τεχνητή λίμνη με φράγμα, και από το Κλήαρφηλντ, όπου δέχεται από τα δεξιά του τα νερά του μικρού ποταμού Κλήαρφηλντ Κρηκ (Clearfield Creek, μήκος 118 χλμ.). Η κοιλάδα αυτού του ποταμού χρησιμεύει ως πέρασμα σιδηροδρομικής γραμμής.
Ο Δυτικός Κλάδος στρέφεται κατόπιν προς τα νοτιοανατολικά και περνά από τα Λοκ Χέιβεν και Γουίλιαμσπορτ. Στη συνέχεια στρέφεται προς τα νότια και ενώνεται με τον Βόρειο Κλάδο, που ρέει από τα βορειοδυτικά, στο Νορθάμπερλαντ, λίγο πάνω από το Σάνμπερυ.
Ο κύριος ρους
315px|right|thumb|Ο θόλος του Καπιτωλίου της Πενσυλβάνια δεσπόζει πάνω από την όχθη του Σασκουεχάνα στο [[Χάρρισμπεργκ (Πενσυλβάνια)|Χάρισμπεργκ.]] Ο ενωμένος πλέον ποταμός Σασκουεχάνα ρέει προς τα νότια στην Πενσυλβάνια, περνώντας από το Σέλινσγρόουβ, όπου δέχεται τα νερά του Πενς Κρηκ (μήκος 108 χλμ.) και περνά από χαράδρα στη δυτική πλευρά του όρους Μαχαντόνγκο (Mahantongo). Αμέσως μετά συμβάλλει με τον παραπόταμο Τζουνιάτα στο χωριό Ντάνκανον (Duncannon) και στη συνέχεια περνά από το τελευταίο του άνοιγμα μέσα από βουνά, το «Χάσμα του Σασκουεχάνα», διασχίζοντας την Κυανή Οροσειρά, στα βορειοδυτικά του Χάρισμπεργκ.
Η ίδια η πόλη του Χάρισμπεργκ αναπτύχθηκε στην ανατολική όχθη του ποταμού, ο οποίος εδώ έχει πλάτος ενάμισυ χιλιόμετρο. Είναι η μεγαλύτερη πόλη που είναι κτισμένη στον κάτω ρου του ποταμού, ο οποίος ρέει προς τα νοτιοανατολικά, διασχίζοντας τη Νοτιοκεντρική Πενσυλβάνια και ορίζοντας το σύνορο μεταξύ των κομητειών Γιορκ και Λάνκαστερ, όπου και δέχεται τα νερά του παραποτάμου Σουατάρα Κρηκ (Swatara Creek, μήκος 116 χλμ.) από τα βορειοανατολικά. Στη συνέχεια εγκαταλείπει την Πενσυλβάνια, περνώντας στο βόρειο Μέριλαντ περί τα 50 χλμ. βορειοανατολικά της Βαλτιμόρης και αμέσως μετά δέχεται τα νερά των μικρών παραποτάμων Οκτοράρο Κρηκ (Octoraro Creek, μήκος 35,6 χλμ.) και Ντηρ Κρηκ (Deer Creek, μήκος 85,1 χλμ.). Τέλος χύνεται στο βόρειο άκρο του Κόλπου Τσέσαπηκ του Ατλαντικού, ανάμεσα στην κωμόπολη Πέρυβιλ και στη μικρή πόλη Χάβρα Ντιγκρέις. Ο φάρος Concord Point Light κτίσθηκε εδώ το 1827 για να εξυπηρετεί την αυξανόμενη κίνηση των πλοίων.
Ετυμολογία
Το όνομα του ποταμού προέρχεται από τη φράση της γλώσσας των Λέναπι (φυλής Ινδιάνων του Ντέλαγουερ) Sisa'we'hak'hanna, που σημαίνει «ποταμός των στρειδιών» Πράγματι, ξέρες με στρείδια ήταν εκτεταμένες κοντά στο στόμιο του ποταμού, όπου ζούσαν οι Λέναπι, που έχουν αφήσει ηλικίας αιώνων στρώματα οστράκων από τα στρείδια που έτρωγαν.
Οι Λέναπι ή Λανάπι ζούσαν και ψηλότερα στον ρου του Σασκουεχάνα, όπου ήταν γνωστοί ως Minquas (= «αρκετά διαφορετικοί») ή Sisa'we'hak'hanna'lenno'wak («άνθρωποι του ποταμού των στρειδιών»), οπότε το όνομα επεκράτησε για τον ποταμό. Επιπλέον οι Λέναπι αποκαλούσαν και την περιοχή Sisa'we'hak'hanna'unk («τόπος του ποταμού των στρειδιών»).
Αργότερα οι Άγγλοι άποικοι της Πενσυλβάνια αποκαλούσαν τους Ερόνι της Κονεστόγκα ως «Σασκουεχάνοκς» (Susquehannocks) ή «Ινδιάνους του Susquehannock», από τη φράση των Λέναπι Επιπλέον, ο Τζων Σμιθ της Τζέιμσταουν ονόμασε τον καταυλισμό τους Sasquesahanough στον χάρτη του τού 1612, όταν εξερεύνησε την περιοχή του άνω κόλπου του Τσέσαπηκ.
Ιστορία
Κατά τη δεκαετία του 1670 οι Κονεστόγκα ή Σασκουεχάνοκς κατακτήθηκαν από τους Ιροκέζους των Πέντε Εθνών και αφομοιώθηκαν από αυτούς. Στη συνέχεια οι Ιροκέζοι επανεγκατέστησαν μερικούς Λέναπι στην περιοχή των Κονεστόγκα, καθώς αυτή βρισκόταν κοντά στο δυτικό όριο των παλαιών εδαφών των Λέναπι (Lenapehoking).
Τον 18ο αιώνα ο Γουίλιαμ Πεν, ο ιδρυτής της Αποικίας της Πενσυλβάνια, διαπραγματεύθηκε με τους Λέναπι αυτούς την εγκατάσταση λευκών στην περιοχή μεταξύ των ποταμών Ντέλαγουερ και Σασκουεχάνα. Προς το τέλος της αποικιακής περιόδου, ο Σασκουεχάνα κέρδιζε σε σημασία ως διάδρομος μεταφορών, ιδίως για τη μεταφορά ανθρακίτη, που είχε ανακαλυφθεί στα όρη της βόρειας Πενσυλβάνια.
Το 1779, κατά την Αμερικανική Επανάσταση, ο στρατηγός Τζέιμς Κλίντον οδήγησε ένα εκστρατευτικό σώμα από τις πηγές μέχρι πολύ κάτω στον ποταμό, καθιστώντας τον Βόρειο Κλάδο προσωρινά πλωτό με τον εξής τρόπο: πρώτα ανέγειραν ένα πρόχειρο φράγμα στην πηγή, το οποίο ανύψωσε τη στάθμη της Λίμνης Οτσέγκο και μετά, καταστρέφοντας το φράγμα, προκάλεσαν προσωρινή πλημμύρα στον ποταμό, οπότε ο στολίσκος τους μπόρεσε να ταξιδέψει για πολλά μίλια προς την κατεύθυνση του ρεύματος. Ο Τζέιμς Φένιμορ Κούπερ περιγράφει αυτό το γεγονός στην εισαγωγή του ιστορικού μυθιστορήματός του The Pioneers (πλήρης τίτλος: The Pioneers, or The Sources of the Susquehanna; a Descriptive Tale = «Οι πρωτοπόροι, ή οι πηγές του Σασκουεχάνα, μια περιγραφική ιστορία», 1823).
left|thumb|285px|Μνημείο στη θέση του προσωρινού φράγματος του στρατηγού Κλίντον, στις πηγές του ποταμού στο [[Κούπερσταουν]] Στο Άθενς της Πενσυλβάνια, γνωστό τότε ως Τιόγκα (Tioga), ο στρατηγός Κλίντον συνάντησε τον στρατηγό Τζων Σάλιβαν και τις δυνάμεις του. Ενωμένοι πλέον, στις 29 Αυγούστου 1779 νίκησαν τους πιστούς στο Βρετανικό Στέμμα αποίκους και τους συμμάχους τους Ιροκέζους Ινδιάνους στη Μάχη του Νιούταουν.
Πανελλήνιο πρωτάθλημα στίβου γυναικών 2019
Το 84ο Πανελλήνιο πρωτάθλημα στίβου γυναικών 2019 διεξήχθη στις 27–28 Ιουλίου 2019 στο Παμπελοποννησιακό Στάδιο της Πάτρας. Τα ειδικά πρωταθλήματα 20χλμ βάδην, 50 χλμ βάδην, 10.000μ, επτάθλου και Μαραθωνίου διεξήχθησαν σε διαφορετικές ημερομηνίες και τόπους. Πρωταθλήτρια ομάδα αναδείχθηκε ο Γ.Σ. Κηφισιάς.
Σασκουεχάνα
Ιστορία
Η Πενσυλβάνια και το Κονέκτικατ διεκδίκησαν προεπαναστατικά εκτάσεις της ανθρακοφόρας Κοιλάδας Γουαϊόμινγκ κατά μήκος του ποταμού. Το Κονέκτικατ ίδρυσε στην περιοχή την Κομητεία Γουέστμορλαντ και υπερασπίσθηκε τη διεκδίκησή του στους λεγόμενους «Πολέμους των Πενναμιτών». Με ομοσπονδιακή μεσολάβηση, τελικώς η πολιτεία παρεχώρησε αυτά τα εδάφη στην Πενσυλβάνια.
Πανελλήνιο πρωτάθλημα στίβου γυναικών 2019
Ειδικά πρωταθλήματα
Διεξήχθησαν ξεχωριστά από το πανελλήνιο πρωτάθλημα σε διάφορες περιοχές ως εξής:
Σασκουεχάνα
Ιστορία
Κατά τη δεκαετία του 1790 οι Άγγλοι ποιητές Ρόμπερτ Σάουδυ, Σάμιουελ Τέιλορ Κόλεριτζ και Ρόμπερτ Λόβελ κατέστρωσαν το «Σχέδιο Pantisocracy»: να πάρουν ως συζύγους τρεις αδελφές και να μεταναστεύσουν στις όχθες του Σασκουεχάνα για να ιδρύσουν ένα σοσιαλιστικό πείραμα. Οι γάμοι έγιναν, αλλά ο Σάουδυ πήγε στη Λισαβόνα να επισκεφθεί έναν θείο του, ο Λόβελ πέθανε το 1796 σε ηλικία 25 ετών και έτσι το σχέδιο εγκαταστάσεως στις ΗΠΑ εγκαταλείφθηκε.
Το 1833 ο Τζων Μπ. Τζέρβις (Jervis) άρχισε τη διάνοιξη ενός συστήματος καναλιών για να επεκτείνει τον παραπόταμο Τσενάνγκο και να συνδέσει έτσι τον Σασκουεχάνα με το Κανάλι της Ήρι. Τον Οκτώβριο του 1836 έγινε αυτή η σύνδεση στη Γιούτικα. Το Κανάλι της Ήρι ανέπτυξε εντυπωσιακά το εμπόριο μεταξύ κοινοτήτων γύρω από τις Μεγάλες Λίμνες και των αγορών της Νέας Υόρκης και της Πενσυλβάνια. Ωστόσο, με την επέκταση του σιδηροδρομικού δικτύου, η μεταφορά από τα κανάλια δεν μπορούσε να συναγωνισθεί το νέο μέσο σε ταχύτητα ή ευελιξία. Τα ποταμόπλοια έπρεπε να ανέβουν μια υψομετρική διαφορά 307,5 μέτρων ανάμεσα στις δύο λεκάνες, απαιτώντας τη χρήση περισσότερων των 100 υδατοφρακτών, η συντήρηση των οποίων ήταν υπερβολικά ακριβή σε σχέση με τον νέο ανταγωνισμό.
Ο ποταμός Σασκουεχάνα κατέχει μια θέση στην ιστορία των Μορμόνων. Λέγεται ότι οι Τζόζεφ Σμιθ και Όλιβερ Κάουντερυ δέχθηκαν την ιερωσύνη από «ουράνια πλάσματα» σε μια θέση στις όχθες του ποταμού στη δυτική πολιτεία της Νέας Υόρκης και τέλεσαν τις πρώτες βαπτίσεις τους στον Μορμονισμό στον Βόρειο Κλάδο του. Ισχυρίσθηκαν ότι στις 15 Μαΐου 1829 δέχθηκαν την επίσκεψη του αναστημένου Ιωάννη του Βαπτιστή, που τους χορήγησε την Ααρωνική ιεροσύνη. Κατόπιν οι Σμιθ και Κάουντερυ βάπτισαν ο ένας τον άλλον στον Σασκουεχάνα. Αργότερα το ίδιο έτος ισχυρίσθηκαν ότι τους επισκέφθηκαν κοντά στο ποτάμι, σε μη προσδιοριζόμενη επακριβώς τοποθεσία της ομώνυμης κομητείας της Πενσυλβάνια, οι άγιοι απόστολοι Πέτρος, Ιάκωβος και Ιωάννης.